kardosdrur/scandi-wiki huggingface dataset:
Middelfart Vandtårn

Middelfart Vandtårn eller La Tour er et tidligere vandtårn beliggende i Middelfart. Tårnet blev bygget til at forsyne det psykiatriske hospital, Middelfart Statshospital, som nu er nedlagt, men da det ikke længere skulle bruges til vandforsyning, købte læge og vinentusiast samt redaktør for Vinbladet, Peter Winding, det, og det fungerer nu som konferencecenter med dertilhørende vinkælder, køkken og tre dobbeltværelser.

Ombygningen har kostet 4 millioner kroner og har taget 3 år. Tårnet markedsføres nu under navnet La Tour, der på fransk betyder Tårnet. Det var i drift i vandforsyningen i over 100 år.

Se også 
 Gråsten Vandtårn – også købt af Peter Winding og ventes ombygget

Eksterne henvisninger 
 Officiel hjemmeside

Referencer 

Vandtårne i Region Syddanmark
Vandtårn
Rumpparlamentet

Rumpparlamentet (en. rump: ende, 'rumpe') døbte folkevittigheden den rest af det lange parlament – sammenkaldt november 1640 af Karl 1. for at få bevillinger til at finansiere undertrykkelsen af oprør i Skotland – som blev siddende sammen, efter at oberst Thomas Pride 6. december 1648 havde udjaget alle kongeligsindede medlemmer. Det var "den del af parlamentet, som sad".

Rumpparlamentet (eller "rest-parlamentet") blev snart forhadt på grund af vilkårlighed og bestikkelighed. Oliver Cromwell, som selv havde sæde i det lange parlament, tvang det til opløsning d. 20. april 1653 med ordene: "I har siddet her for længe uden at gøre nogen noget godt. Drag bort, siger jeg, og lad os blive jer kvit. I Guds navn, gå!"

1659 indkaldtes det igen, men opløstes endelig af general George Monck i marts 1660 ved monarkiets genrejsning under Karl 2.

Tyskland 1848 

Samme betegnelse fik de tyske radikale medlemmer, der efter sprængningen af Frankfurter Nationalversammlung holdt møde i Stuttgart 5.-18. juni 1848.

Kilder 
 

Englands historie
Ferritslev

Ferritslev er en mindre by på det centrale Fyn med , beliggende i Rolfsted Sogn. Byen ligger i Faaborg-Midtfyn Kommune og tilhører Region Syddanmark.

I byen ligger blandt andet FJ Industries A/S (tidligere Ferritslev Jernvarefabrik), som med sine 150 ansatte er én af byens helt store arbejdspladser.

Ferritslev blev omtalt første gang omtalt i 1474 som "Færessløff". Antallet af gårde har svinget meget; der var i perioden 1610-1844 16-19 gårde i landsbyen.

Ferritslev var tidligere beliggende i den nord-østlige del af Årslev Kommune, og er i dag absolut et ydrepunkt af Faaborg Midtfyns kommune, som strækker sig hele vejen til Faaborg og Bøjden.

Ferritslev råder over en række erhvervsdrivende, en Superbrugs, en Coop365, et moderne lægehus med unge læger, en køreskole, en grillbar, et pizzeria, et bilværksted og en lang række håndværkere,  et fritids- og kulturhus, en friskole, to børnehaver og et plejecenter.

I Ferritslev har man hovedsædet for Marius Pedersen A/S, som er grundlagt netop her.

Ferritslev er et populært bosætningsområde for børnefamilier pga. byens centrale placering tæt på motorvejen og Odense, lave huspriser og mange tilbud. Ferritslev ligger meget tæt på naturperlen Tarup-Davinde, som er et stort aktiv for området med en masse muligheder for fritidsaktiviteter.
Byen ligger 15-20 min kørsel fra Odense bymidte.

Kilder 

Byer i Faaborg-Midtfyn Kommune
Hegnet (Tøndering Sogn)

Hegnet  er navnet på en hovedgård i Tøndering Sogn i det tidligere Harre Herred, Viborg Amt, nu Skive Kommune, Region Midtjylland, i den nordlige del af halvøen Salling.

Gården siges at have tilhørt Niels Bugges far, Bugge Nielsen omkring 1330. Fra midten af 1400-tallet var den ejet af medlemmer af slægten  Skeel frem til begyndelsen af 1700-tallet. 
Senere blev Frederik Kiær de Kiærskiold ejer. Hovedbygningen er en trefløjet bindingsværksbygning, opført i 1752 af Frantz Rantzau Bentzon, men er ombygget flere gange; Hovedbygningen der har kælder fik i 1883 et nyt midterparti, med gavlkvist over hoveddøren. I 1910 blev en del af gården ødelagt ved en brand. 

Sydøst for gården i en eng ligger en 1,6 hektar stor bakke hvorpå der er et cirka 19 meter stort halvkredsformet voldsted , hvor der er fundet murbrokker og kalkrester.

Herregårde i Viborg Amt
Herregårde i Skive Kommune
William Powell Frith

William Powell Frith (født 19. januar 1819, død 9. november 1909) var en engelsk maler, medlem af Royal Academy i 1853. Han er særligt kendt for sine folkelivsskildringer, hvor The Derby Day (1858) i Tate Gallery, London, og The Railway Station (1862) lagde grundlaget for hans enorme popularitet i samtiden. Han udgav en selvbiografi (1887-88).

Eksterne henvisninger 

Malere fra England
Briter i 1800-tallet
Briter i 1900-tallet
Maracaibosøen

Maracaibosøen (spansk: Lago de Maracaibo) er en vig i det nordvestlige Venezuela, der mod nord forbindes med Venezuelabugten med det 55 km lange Tablazostræde. Det leder videre til Det Caribiske Hav og Atlanterhavet. Søens vigtigste tilstrømmende flod er Catatumbofloden, men også andre betydningsfulde floder strømmer til fra de omgivende Andesbjerge. Søen er 60 m dyb på det dybeste sted og rummer i alt ca. 280 km³ vand.

Søen rummer store oliesresurser, hvilket gør området til et vigtigt center for Venezuelas økonomi. General Rafael Urdaneta-broen krydser søen og forbinder millionbyen Maracaibo med resten af Venezuela. 

Store dele af søen er dækket af andemad.

Eksterne henvisininger 

Venezuelas geografi
Søer
Kristian Himmelstrup

Kristian Himmelstrup (født 19. april 1971) er en dansk forfatter. 

Han debuterede som skønlitterær forfatter med romanen Dinosaurens sidste tango i 2004. Han har været sendelektor i Texas og undervist i kulturformidling og skrivekunst på bl.a. Københavns Universitet og Syddansk Universitet.

Bibliografi 
 Angelinas røv (Samlerens Forlag 2009)
 Putto (Samlerens Forlag 2008)
 Dinosaurens sidste tango (Samlerens Forlag 2004)
 Kulturens former og institutioner. Grundbog i kulturformidling (Hans Reitzels Forlag 2004)
 Den udødelige soldat og jeg. Ib Michael og hans forfatterskab (Museum Tusculanum Press 2000)

Eksterne henvisninger 
 Kristian Himmelstrups hjemmeside

Romanforfattere fra Danmark
Faglitterære forfattere fra Danmark
Dansksprogede forfattere fra Danmark
Danskere i 2000-tallet
José Mujica

José Mujica (født 20. maj 1935 i Montevideo) var Uruguays præsident fra 2010 til 2015, medlem af det venstreorienterede parti Frente Amplio, som er en koalition af en masse venstreorienterede og socialistiske partier. Han er tidligere guerillakriger og var tidligere medlem af det stærkt venstreorienterede Tupamaros.

Han er bl.a. kendt for sit egalitære livssyn og sin gavmildhed, eftersom han donerer 90 % af sin løn til velgørenhed.

Noter

Eksterne henvisninger 

 Hjemmeside

Personer fra Montevideo
Politikere fra Uruguay
Uruguays præsidenter
Vejrumstad

Vejrumstad er en landsby i det nordlige Vestjylland med 202 indbyggere (2011) . I 2012 var landsbyens indbyggertal faldet til under 200, hvilket, ifølge Danmarks Statistik, betyder at den er ophørt med at blive defineret som en by. Vejrumstad er beliggende syv kilometer syd for Struer og ni kilometer nord for Holstebro.

Byen ligger i Region Midtjylland og hører under Struer Kommune. Vejrumstad er beliggende i Vejrum Sogn.

Vejrum Kirke er beliggende i Vejrum Kirkeby 1,5 kilometer nord for Vejrumstad.

Kilder 

Byer i Struer Kommune
Byer og bydele med genforeningssten
Det Humanistiske Fakultet (Syddansk Universitet)

Det Humanistiske Fakultet er et af fem fakulteter på Syddansk Universitet og har som opgave at uddanne og forske indenfor humaniora.

Fakultetet er placeret på campus i Odense, består af to institutter og over 20 centre og tilbyder 46 videregående uddannelser. Der uddannes mere end 1500 studerende om året fra SDU HUM. Fakultet har godt 350 fastansatte på de to institutter samt en række deltidsansatte og mere end 4.000 studerende pr. 2023

Fakultetets dekan er Simon Møberg Torp, Lars Grassmé Binderup er prodekan, og under disse sidder to institutledere samt en administration.

Institutter
Institut for Design, Medier og Uddannelsesvidenskab
Institut for Kultur- og Sprogvidenskaber

Centre  
Centre for Multimodal Communication
Center for Social Praksis og Kognition: SoPraCon
Center for Amerikanske Studier
Centre for Computational & Organisational Cognition (CORG)
Center for Culture and Technology
Center for Design- og Produktionshistorie
Center for Grundskoleforskning
Samarbejde mellem Det Sundhedsvidenskabelige Fakultet og Det Humanistiske Fakultet på SDU, Professionshøjskolen Absalon, Professionshøjskolen UC SYD, UCL Erhvervsakademi og Professionshøjskole samt Professionshøjskolen UCN
Center for Gymnasieforskning
Centre for Human Interactivity
Center for Koldkrigsstudier
Center for Køn og Diversitet
Center for Learning Computational Thinking
Samarbejde mellem Institut for Design, Medier og Uddannelsesvidenskab på Det Humanistiske Fakultet og Institut for Matematik og Datalogi på Det Naturvidenskabelige Fakultet
Center for Mellemøststudier
Center for Middelalder- og Renæssancestudier
Center for organisationspraksis, kommunikation og teknologi
Center for Sprog og Læring
Center for Sundshedsfilosofi og Etik
Samarbejde mellem Det Humanistiske Fakultet, Det Sundhedsvidenskabelige Fakultet og Odense Universitetshospital (OUH)
Center for Turisme, Innovation og Kultur
Samarbejde mellem Det Humanistiske Fakultet og Det Samfundsvidenskabelige Fakultet
Dansk Center for Aldringsforskning
Dansk Center for Aldringsforskning er et samarbejde mellem forskere fra tre forskningsenheder ved SDU: Epidemiologi, Almen Praksis og Litteraturvidenskab
Elite Centre for Understanding Human Relationships with the Environment
SDU Universitetspædagogik
SDU Universitetspædagogik (SDUUP) skal i samspil med fakulteterne og relevante enheder medvirke til forbedring af kvaliteten af undervisning, læring og prøveformer, herunder e-læring og digitale eksamener, ved Syddansk Universitet (SDU)
H.C. Andersen Centret
The Center for Uses of Literature
NICE Welfare
Pontoppidan Centret
Vores Museum
Nationalt forsknings- og udviklingsprogram om innovativ og digital museumsformidling

Eksterne henvisninger 
Humanistiske Fakultet, Det (Syddansk Universitet)
Linde (Struer Kommune)

Linde er en landsby i det nordlige Vestjylland med . Linde er beliggende 11 kilometer sydvest for Struer og 11 kilometer nordvest for Holstebro.

Byen ligger i Region Midtjylland og hører under Struer Kommune. Linde er beliggende i Asp Sogn.

Kilder 

Byer i Struer Kommune
Night (bog)

Night er en biografi, skrevet af den jødiske professor og forfatter Elie Wiesel, baseret på hans oplevelser som ung ortodoks jøde. 

Wiesel skriver om tiden  da han med sin familie blev sendt til de tyske koncentrationslejre Auschwitz og Buchenwald under anden verdenskrig. Han var 16 år gammel da Buchenwald blev befriet i april 1945. 

Efter oplevelserne i lejrene mistede han troen på gud og menneskelig humanitet samt tilkendegav at han ikke ville tale om sine oplevelser de næste ti år. Han skrev om sine oplevelser i 1955 på sproget jiddisch, bogen blev udgivet samme år i Buenos Aires.

Den franske forfatter François Mauriac lagde pres på Weisel og opfordrede ham til at gøre bogen tilgængelig for et større publikum hvilket blev efterkommet.

Halvtreds år senere anses Weisels bog som en af de betydeligste bøger i Holocaust-litteraturen sammen med Primo Levis Hvis dette er et menneske og Anne Franks Dagbog.

Trivia
Night er udgavet på dansk under titlen "Natten, Daggry, Dagen." (2012)
Biografier
Litteratur i 1955
Litteratur i 1958
Litteratur i 1960
Holocaust
Bremdal

Bremdal er en satellitby til Struer i det nordlige Vestjylland med . Byen er beliggende nord for Venø Bugt og via. en dæmning er der 1,5 kilometer til Struer centrum.

Satellitbyen ligger i Region Midtjylland og hører under Struer Kommune. Bremdal er beliggende i Humlum Sogn.

Kilder 

Byer i Struer Kommune
Satellitbyer i Danmark
Resenstad

Resenstad er en landsby i det nordlige Vestjylland med . Resenstad er beliggende fem kilometer nordvest for Struer og 16 kilometer øst for Lemvig.

Byen ligger i Region Midtjylland og hører under Struer Kommune. Resenstad er beliggende i Resen Sogn.

Eksterne henvisninger 
 Struer Kommune

Kilder 

Byer i Struer Kommune
Uglev

Uglev er en lille stationsby i det nordlige Vestjylland på halvøen Thyholm med . Uglev er beliggende fire kilometer syd for Hvidbjerg og 16 kilometer nord for Struer.

Byen ligger i Region Midtjylland og hører under Struer Kommune. Uglev er beliggende i Odby Sogn.

I Uglev ligger Uglev Station, en station på Thybanen.

Kilder 

Byer i Struer Kommune
Jegind

Jegind er den største landsby på limfjordsøen Jegindø med lidt under tohundrede indbyggere (2011) . Jegindø er via. en dæmning forbundet til halvøen Thyholm. Jegind er beliggende syv kilometer øst for Hvidbjerg og 24 kilometer nord for Struer.

Landsbyen ligger i Region Midtjylland og hører under Struer Kommune. Jegind er beliggende i Jegindø Sogn.

I landsbyen ligger Jegindø Kirke.

Kilder 

Lokaliteter i Struer Kommune
Jegindø
Walibi Holland

Walibi Holland (tidligere: Flevohof, Walibi Flevo, Six Flags Holland, Walibi World) er en forlystelsespark beliggende i Biddinghuizen tæt ved Dronten i Holland. 
Parken ejes af den europæiske gruppe CDA Parks, som er en del af franske Compagnie des Alpes. Den første Walibi-park blev oprettet i 1975 af den belgiske forretningsmand Eddy Meeùs. Navnet "Walibi Belgien" kommer fra de tre kommuner, hvor den belgiske park ligger: Wavre, Limal og Bierges.

Historie 
Åbning af parken fandt sted i 1971 under navnet Flevohof, som på det tidspunkt havde til formål at virke som en videnpark omkring land- og jordbrug. 

Parken gik fallit i 1993 og blev efterfølgende købt af Walibi-gruppen, som omdannede området til en forlystelsespark, der åbnede i 1994 under navnet Walibi Flevo.

Ejerskifte fandt sted i 1998, hvor parken blev overtaget af Premier Parks, som foretog væsentlige ændringer af attraktionerne og med navneændring til Six Flags Holland i år 2000.

I 2004 blev parken og dens søsterparker i Belgien og Frankrig købt af finansorganisationen Palamon Capital Partners, som kaldte den samlede gruppe Star Parks. Videresalg af parken fandt sted i 2006 til den franske organisation Compagnie des Alpes.

Atraktioner (2009) 
Parken har over 50 atraktioner.

Rutsjebaner og tilsvarende 

 El Condor
 Aztec
 Excalibur
 Flying Dutchman guldmine
 G-Force 
 La Via Volta
 Il Gladiatore 
 Goliath
 Robin Hood
 Space Shot
 Xpress
 Tomahawk

Familieattraktioner 
 Mini Taxaer
 Le Tour des Jardins
 Taquitos Taxi's
 Cavalli Barocca
 La Fortuna
 La Grande Roue
 Les Petits Cheveux
 Los Sombreros
 Merlin's magiske slot
 Pavillon de The
 Piccolini
 Go Karts

Vandforlystelser 
 Kaptajn Kid
 Hudson Bugten
 El Rio Grande
 Crazy River
 Splash kamp

Eksterne henvisninger 

 walibi.nl , , 

Forlystelsesparker i Holland
Etableret i 1971
Roy E. Disney

Roy Edward Disney (10. januar 1930 – 16. december 2009) seniorleder i Disney-koncernen, som hans far Roy O. Disney og onkel Walt Disney grundlagde i 1923.

Eksterne henvisninger 
 Roy Disney død, 79 år – Politiken.dk

Erhvervsfolk fra USA
Disney Legends
The Walt Disney Company
Toys "R" Us

Toys "R" Us er en international butikskæde, der sælger legetøj, spil m.m. 

Kæden blev etableret i 1957 af Charles P. Lazarus, der i 1948 havde åbnet en butik i Washington D.C., hvorfra han solgt møbler til børn. Kæden ekspanderede over USA og resten af verden, og havde på et tidspunkt (årstal vides ikke) 849 butikker i USA og 762 i 31 andre lande, dermed i alt 1611 butikker. 

De amerikanske butikker lukkede efter, at kæden gik konkurs den 29. juni 2018. Udenfor USA drives kæden videre af franchisetagerne.

I Danmark havde firmaet TOP-TOY licens til at drive Toys "R" Us i Skandinavien. Dette firma stod også bag Fætter BR. TOP-TOY gik konkurs den 28. december 2018, og Toys "R" Us-butikkerne i Danmark blev lukket den 10. Januar 2019.

USA 
Det hele startede med en lille forretning i Washington D.C. i 1948. Her havde Charles Lazarus åbnet en forretning med møbler til børneværelser. Imidlertid var der så stor efterspørgsel på legetøj, at han også tog dette ind i sit sortiment. Den første reelle Toys "R" Us butik åbnede i Rockville, Maryland i 1967. Herefter gik det hurtigt fremad. Dog rendte firmaet ind i enorme finansielle problemer i det nye årtusinde. Blandt andet blev det meddelt i 2006, at kæden ville lukke 87 forretninger i USA og dermed ville 5000 jobs gå tabt.

Danmark 
Den første butik kom til Danmark i 1995. 

De lukkede alle sammen igen i 2018 efter at top toy der stod bag butikkerne i Danmark gik konkurs

Toys "R" Us i verden

Eksterne henvisninger 

 Toys "R" Us danske hjemmeside
 Toy "R" Us koncerns hjemmeside

Noter 

Detailvirksomheder fra USA
Etableret i 1948
Legetøjsbutikskæder
Legetøjsproducenter fra USA
Kongelev

Kongelev er en betegnelse for den danske kongemagts institutionsgods i højmiddelalderen. Ordet kendes kun fra Kong Valdemars Jordebog (1231), der også rummer en liste over steder betegnet som kongelev. De omfatter dels militære og administrative støttepunkter som vigtige borge, byer og landsbyer, dels et kongeligt krav på land og naturområder uden ejer, øer, næs, skove mv. Desuden omtales nogle danske yderprovinser som kongelev.

Litteratur 

 Anders Andrén: "Städer och kungamakt – en studie i Danmarks politiska geografi före 1230" (Scandia, bind 49 (1983), nr 1)
 Ole Fenger: "Kongelev og krongods" (Historisk Tidsskrift; Bind 100 (2000), Hæfte 2; s. 257-284) 
 Frode Iversen: "The Beauty of Bona Regalia and the Growth of Supra-regional Powers in Scandinavia" (Viking Settlements and viking Society. Papers from the Proceedings of the Sixteenth viking Congress. Reykjavik and Reykholt. 16th - 23rd august 2009; s. 225-244)
 Anders Leegaard Knudsen: "Den danske konges gods i højmiddelalderen. En historiografisk undersøgelse af begreberne kongelev og patrimonium" (Historisk Tidsskrift; Bind 15. række, 3 (1988) - 2; s. 213-228)
 O. Nielsen: Liber Census Daniæ. Kong Valdemar den Andens Jordebog; G.E.C. Gads forlag, København 1873

Se også 
 Krongods
 Kongsjord

Danmark i 1200-tallet
Monarki
Hvidovre AM

Hvidovre Atletik & Motion er en atletikklub, der holder til på Hvidovre Stadion, og klubben har desuden som en af de få klubber i Danmark en indendørs atletikhal at træne i. Hvidovre Atletik og Motion er en fusion af klubberne Hvidovre IF og Hvidovre AK tilbage i 1997.

Klubben har altid været en af de førende klubber i dansk atletik, og har siden 2000 vundet 14 medaljer i Dansk Atletik Forbunds Danmarksturnering for hold. Klubben har siden 2000 været kendt for at have mange udøvere indenfor specielt sprint og kast, men har i de senere år også været godt med indenfor langdistanceløb, hvor det helt store navn har været OL maratonløberen Abdi Hakin Ulad.

Klubben har siden 2012 gennemgået en kraftig udvikling, så den i dag har mere end 600 medlemmer og har en stærkt voksende ungdomsafdeling, og står stærkt på elitesiden med mange landsholdsfolk og deltagere ved internationale mesterskaber som Kristoffer Hari (100m, 200m), Abdi Hakin Ulad (langdistance), Annesofie Hartmann (diskoskast) og Thea Jensen (kuglestød). Ud over en stor atletikafdeling har man også en stærkt voksende løbemotionsafdeling, en X-Fit afdeling, og står også som ansvarlige for driften af Hvidovre Motionscenter på Hvidovre Stadion.

Klubben har ca. 30 trænere tilknyttet til de forskellige træningshold, og ledes til dagligt af en fuldtisansat sportschef, Michael Bruun Jepsen, og en deltidsansat Ungdomschef, Tanja Ravnholt.

Klubrekorder

Ledelse 

Bestyrelse
 Formand: Martin Roald-Arbøl
 Næstformand: Michael Bruun Jepsen
 Økonomiansvarlig: Jakob Juul Rasmussen
 Bestyrelsesmedlemmer: Louise Mikkelsen, Jørgen Nielsen, Tom Jensen, Alex Clausen, Leif-Erik Nielsen

Trænerstab, junior og senior
 Sprint: Steffen Jørgensen, Stefan Hari, Leif-Erik Nielsen 
 Mellem/lang: Michael Jeppsen, Thomas Sikora
 Spring/hæk: John Steffen, Kenneth Thorsen, Simon Nørregaard, Leif-Erik Nielsen
 Kast: Michael Bruun Jepsen

Atletikklubber i Danmark
AM
Den fabelagtige Amélie fra Montmartre

Den fabelagtige Amélie fra Montmartre (fransk: Le Fabuleux Destin d'Amélie Poulain) er en fransk romantisk komedie instrueret af Jean-Pierre Jeunet.

Amélie vandt prisen for bedste film ved European Film Awards; den vandt fire Césarpriser (blandt andet for bedste film og bedste instruktør), to BAFTA Awards og var nomineret til fem Oscars.

I Danmark solgte filmen 148.219 billetter.

Filmens musik er komponeret af Yann Tiersen, som også har komponeret musikken til Good bye, Lenin!. En passage bruges i begge film.

Handling 

Filmen udspiller sig på Montmartre i Paris, hvor vi følger Amélie, der er tjener på Café des Deux Moulins. Hun har haft en svær barndom, idet hun har været isoleret fra andre børn på grund af en fejldiagnosticeret hjertesygdom. Hendes mor dør ved en ulykke, da Amélie stadig er ganske ung. Faderen vier derefter sit liv til at opbygge et mausoleum til minde om sin kone. Amélie overlades til sig selv og udvikler en rig fantasi. Hendes tilværelse ændres brat, da Prinsesse Diana dør i en bilulykke. Det får Amélie til at finde sin mening med livet – at hjælpe andre til at opnå lykke.

Rolleliste 

 Audrey Tautou – Amélie Poulain
 Mathieu Kassovitz – Nino Quincampoix
 Rufus – Raphaël Poulain, Amélies far
 Yolande Moreau – Madeleine Wallace
 Arthus de Penguern – Hipolito
 Urbain Cancelier – Collignon
 Jamel Debbouze – Lucien
 Lorella Cravotta – Amandine Poulain
 Serge Merlin – Raymond Dufayel
 Clotilde Mollet – Gina
 Claire Maurier – Suzanne
 Isabelle Nanty – Georgette
 Dominique Pinon – Joseph
 Maurice Bénichou – Dominique Bretodeau
 Michel Robin – Mr. Collignon
 Andrée Damant – Mrs. Collignon
 Claude Perron – Eva, Nino's kollega
 Armelle – Philomène
 Ticky Holgado – Manden på fotoet
 Kevin Fernandes – Bretodeau, som barn
 Flora Guiet – Amélie, 6 år gammel
 Amaury Babault – Nino, som barn
 André Dussollier – Fortæller

Musik 
Et af filmens numre: Si tu n'étais pas là.

Kilder

Eksterne henvisninger 

 Filmens officielle hjemmeside 
 

Franske film fra 2001
Romantiske komediefilm
Film instrueret af Jean-Pierre Jeunet
Robertprisen for årets ikke-amerikanske film
Montmartre
Cesar for bedste film
César for bedste musik skrevet til en film
Fransksprogede film
Hypermarked

Et hypermarked er en type megavarehus, der kombinerer supermarked og stormagasin. 

Størrelsen er typisk på 10-25.000 m², og der beskæftiges mellem 300 og 700 ansatte, og der føres fuldt sortiment inden for fødevarer og non-food.

Typisk placeres varehusene uden for bykernen, hvilket giver et stort behov for parkeringspladser. Det har desuden den effekt, at det tiltrækker andre store og pladskrævende butikker. Derfor er der ofte et indkøbscenter eller megacenter i forbindelse med et hypermarked.

Hypermarkeder i forskellige lande

Sprogligt 
»Over« (et forholdsord) hedder på græsk hyper (ὑπέρ) og på latin super, så sprogligt set skulle hypermarked og supermarked være det samme; men sprogets udvikling kan være uransagelig, så nu er 'hyper' blevet større end 'super', selv om grundbetydningen er den samme.

Se også 
 Stormagasin
 Supermarked
Ladegård (Kværs Sogn)

Ladegård i Kværs Sogn, tidligere Lundtoft Herred, Aabenraa Amt er en ladegård, der omkring 1550 oprettedes som en ladegård under Søgård af Franz Ahlefeldt. Ladegården fik sin jord ved hel eller delvis nedlæggelse af de otte gårde i landsbyen Vårbjerg.

I 1764 frikøbte bønderne i Kværs sig for fæstebindingen til Ladegård, og 1771 begyndte udflytningen fra landsbyen.

Bygninger, konstruktioner og anlæg i Sønderborg Kommune
Landbrugsejendomme i Danmark
Etableret i 1550